Document ID: 32001R2556

Κανονισμός (ΕΚ) αριθ. 2556/2001 της Επιτροπής
της 21ης Δεκεμβρίου 2001
για την αντικατάσταση του παραρτήματος του κανονισμού (ΕΟΚ) αριθ. 3846/87, που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 911/2001(2), και ιδίως το άρθρο 35 παράγραφος 11,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 1239/2001(4), και ιδίως το άρθρο 16 παράγραφος 8,
τον κανονισμό (ΕΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(5), όπως τροποποιήθηκε τελευταία από τον κανονισμό (ΕΚ) αριθ. 1666/2000 της Επιτροπής(6), καθώς και τους άλλους κανονισμούς περί κοινής οργανώσεως των αγορών στον τομέα των γεωργικών προϊόντων,
τον κανονισμό (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή(7), όπως τροποποιήθηκε τελευταία από τον κανονισμό (ΕΚ) αριθ. 1502/2001(8), και ιδίως το άρθρο 3 τελευταίο εδάφιο,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3846/87, με βάση τη συνδυασμένη ονοματολογία, έχει καθορίσει ονοματολογία των γεωργικών προϊόντων για τις επιστροφές κατά την εξαγωγή.
(2) Ο κανονισμός (ΕΚ) αριθ. 2031/2001 της Επιτροπής(9), με ισχύ από την 1η Ιανουαρίου 2002, τροποποίησε το παράρτημα I του κανονισμού (ΕΟΚ) αριθ. 2658/87 του Συμβουλίου(10) για τη δασμολογική και στατιστική ονοματολογία και το κοινό δασμολόγιο. Μετά από τις δασμολογικές τροποποιήσεις που έγιναν για τα λεμόνια, τον χυμό πορτοκαλιού και σταφυλιού και ορισμένα μεταποιημένα δημητριακά πρέπει να προσαρμοστεί ανάλογα η ονοματολογία των επιστροφών.
(3) Ο κανονισμός (ΕΟΚ) αριθ. 3846/87, στο άρθρο 3, τελευταίο εδάφιο, προβλέπει τη δημοσίευση της ονοματολογίας των επιστροφών στην πλήρη διατύπωση που ισχύει την 1η Ιανουαρίου κάθε έτους, όπως προκύπτει από τις διατάξεις που καθορίστηκαν από τους σχετικούς κανονισμούς που αφορούν τα καθεστώτα των επιστροφών κατά την εξαγωγή για τα γεωργικά προϊόντα. Συνεπώς, πρέπει να ληφθούν υπόψη οι τροποποιήσεις που προκύπτουν από την έγκριση των κανονισμών της Επιτροπής (ΕΚ) αριθ. 1384/2001(11) και (ΕΚ) αριθ. 1502/2001.
(4) Για λόγους σαφήνειας, η προσαρμογή της ονοματολογίας των επιστροφών στις δασμολογικές τροποποιήσεις που έγιναν για τα λεμόνια, το χυμό πορτοκαλιού και σταφυλιού καθώς και για ορισμένα μεταποιημένα δημητριακά και η δημοσίευση της ονοματολογίας των επιστροφών στην πλήρη της διατύπωση γίνονται μαζί από τον παρόντα κανονισμό.
(5) Όσον αφορά τις δασμολογικές τροποποιήσεις για τα λεμόνια, το χυμό πορτοκαλιού και σταφυλιού και ορισμένα μεταποιημένα δημητριακά, τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών, της επιτροπής διαχείρισης των μεταποιημένων προϊόντων με βάση τα οπωροκηπευτικά, της επιτροπής διαχείρισης οίνου και της επιτροπής διαχείρισης δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3846/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει από την 1η Ιανουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 2001.

Labels: 3
6